Det er anden gang jeg bor i Valentinas lejlighed, og det var en stor fornøjelse at vende tilbage dertil, denne gang med min mand + to børn (7 og 11 år). Lejligheden var perfekt ift vores behov; en central base for udflugter (men i god afstand fra de mange turister i San Marco), og et dejligt sted med masser af plads for os alle fire til at slappe af og lave mad osv. Der er mange butikker tæt ved lejligheden, hvor man kan købe ind, ligesom der er en del cafeer og restauranter.
Valentina er en rigtig god vært, der sørger for at man føler sig meget velkommen. Vi blev mødt ved ankomsten (selvom det var sent), og der var købt forskellige ting ind til morgenmad.
Alt i alt er et ophold i lejligheden en stor fornøjelse, og jeg vil ikke tøve et øjeblik med at kontakte Valentina, hvis jeg skulle til Venedig igen. Kan varmt anbefales!